**A 2023-as FIS Alpesi Sí Világkupával kapcsolatos új szponzori megállapodás révén kiemelt figyelmet kap a Vredestein téli és négyévszakos gumiabroncsainak kínálata**

* ***Az Apollo Tyres új hivatalos szponzori megállapodást ír alá a 2023-as világkupára vonatkozóan, amelyre február 6. és 19. között kerül sor a franciaországi Courchevel Méribelben***
* ***A kezdeményezésnek köszönhetően jelentősen megnő a Vredestein díjnyertes téli és négyévszakos gumiabroncsainak ismertsége***
* ***A 2021-es világkupára több mint 126 millió televíziónéző volt kíváncsi, valamint több mint 357 millióan követték az eseményt online***
* ***További hírnevet és elismerést szereznek a Vredestein téli termékei Európa-szerte***

**2023. január 17.** – A Vredestein prémium abroncsmárka lesz a
2023-as FIS Alpesi Sí Világkupa hivatalos támogatója, amelyre 2023. február 6. és 19. között kerül sor a franciaországi Courchevel Méribelben. A Vredestein márka tulajdonosa, az Apollo Tyres azzal a céllal kötötte a szponzori megállapodást, hogy növelje a díjnyertes Vredestein téli (Wintrac és Wintrac Pro) és négyévszakos (Quatrac és Quatrac Pro) gumiabroncsok ismertségét.

A téli sportesemények nemzetközi naptárában kiemelt helyen szerepel a FIS Alpesi Sí Világkupa, amelyre lelkes rajongók milliói kíváncsiak. A 2021-es világkupa összesített televíziónézőinek száma több mint 126 millió volt, míg online több mint 357 millióan követték nyomon az eseményt, és több mint 11 millió kedvelést kapott.

Az esemény során a Vredestein márka kiemelt helyen fog megjelenni a versenyzők öltözékén, valamint a szalaghirdetéseken és a világkupa olyan hihetetlenül izgalmas és lebilincselő versenyszámainak hátterében, mint az alpesi összetett, a szuperóriás-műlesiklás, a lesiklás, a paralel műlesiklás és a műlesiklás. A megállapodás az Infront, a 2023-as FIS Alpesi Sí Világkupa kizárólagos marketingpartnerének közreműködésével jött létre.

„A téli sportok iránti új, jelentős mértékű elköteleződés ideális lehetőséget nyújt a Vredestein egyedülálló márka- és termékjellemzőinek bemutatására és pozitív megítélésének erősítésére” – nyilatkozott az Apollo Tyres elnök-vezérigazgatója, Benoit Rivallant. „Téli és négyévszakos gumiabroncsaink több ponton is hasonlóságot mutatnak a versenyszerű síelés világával, elsősorban a kiemelkedő teljesítmény elérésének előtérbe helyezése, valamint a havas és jeges felületeken elért biztonság tekintetében. A világkupa rendkívül elhivatott rajongói elismerik és értékelik a prémium minőségű termékeket, így ez az új megállapodás lehetővé teszi, hogy rövid idő alatt növeljük a Vredestein termékkínálatának ismertségét a már kialakult piacokon, illetve a legfontosabb növekedési területeken Európa-szerte.”

Bernard Front, a Courchevel Méribel 2023 elnöke a következőket mondta: „A FIS Alpesi Sí Világkupa Courchevel Méribel 2023 szervezőjeként mindig örömmel fogadjuk a hegy iránti rajongásunkban osztozó új partnereket. Közös célunk, hogy az eseménnyel megmutassuk a hegyek és a síelés világának valódi szépségét. Köszönjük a Vredestein prémium abroncsmárkának, hogy csatlakozik hozzánk, és velünk együtt ünnepli a francia és a nemzetközi síelést.”

**Folyamatos elismerések a téli és négyévszakos gumiabroncsok tesztjein**

A Vredestein termékei több különböző, tavaly ősszel elvégzett abroncsteszten komoly elismerést vívtak ki. A teszteket olyan vezető fogyasztói magazinok szervezték, mint az *AutoBild*, az *ACE Lenkard* és az *Auto Motor und Sport*, illetve az ADAC, Európa legnagyobb gépjárművekkel foglalkozó szövetsége.

A nagy teljesítményű Vredestein Quatrac Pro gumiabroncs összesítésben az „ár-minőség kategória győztese” lett az *Auto Motor un Sport* tesztjén, illetve „ajánlott” besorolást kapott az *ACE Lenkard* magazin szeptemberi, négyévszakos gumiabroncsokat próbára tevő tesztjén. Az *AutoBild* tesztelői külön kiemelték a Quatrac Pro havas körülmények között nyújtott teljesítményét, valamint „a nedves lejtőkön nyújtott stabil vezetési jellemzőit és rövid féktávolságát, illetve alacsony menetzaját”.

A hagyományos, családi autók és SUV-k számára tervezett Vredestein Quatrac a második helyet szerezte meg az *AutoBild* erős mezőnyt felvonultató, négyévszakos gumiabroncsokkal kapcsolatos tesztjén, és teljesítményét a lap „példaértékűnek” nevezte. A tesztelők úgy fogalmaztak, hogy a Quatrac egy „remek négyévszakos gumiabroncs, amely nedves és száraz útfelületeken is kiegyensúlyozott teljesítményt nyújt és elismerésre méltóan rövid féktávokat tesz lehetővé”.

A Vredestein téli gumiabroncsai szintén jól teljesítettek a közelmúltban lezajlott független teszteken. A Wintracot Németország legnagyobb, körülbelül 21 millió tagot számláló autóklubja, az ADAC az „ajánlott” kategóriába sorolta. A szervezet kiemelte a Wintrac jeges úton nyújtott teljesítményét és alacsony gördülési ellenállását. Mindeközben az *Auto Motor Und Sport* a nagy teljesítményű Vredestein Wintrac Pro téli gumiabroncsnak „nagyon jó” értékelést adott.

Az 1908-ban Hollandiában alapított prémium abroncsmárka, a Vredestein hírnevének kulcsa kiváló minőségű és innovatív termékeiben rejlik – egészen az 1910-ben gyártott első kerékpárabroncstól kezdve a napjainkban is Európában készülő személygépkocsikhoz, motorkerékpárokhoz és mezőgazdasági járművekhez való abroncsokig. A nagy teljesítményű és családi autókhoz gyártott gumiabroncsok mellett az 1990-es évek elején megkezdődött a négyévszakos abroncsok előállítása, amely téren továbbra is piacvezető szerepet tölt be a márka. Decemberben a Vredestein bejelentette az első, kifejezetten elektromos járművekre szánt gumiabroncs, a Quatrac Pro EV bemutatását. Ez az első, kifejezetten elektromos járművekre szánt négyévszakos gumiabroncs a piacon, valamint az első olyan modell, amely „Nagy terhelhetőségű” (HL) jelölésű méretlehetőséggel rendelkezik, kiemelve alkalmasságát a nagyméretű, hálózatról tölthető autókhoz és SUV-khoz.

A Vredestein márkával kapcsolatos további információkért látogasson el erre az oldalra: [**https://www.vredestein.hu/**](https://www.vredestein.hu/)

**További részletek:**

CONSTANS PR, Katalin Dobos

email: apollotyres@constanspr.com

tel: 06302424073

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.

**A Courchevel Méribel 2023-ról**

2023. február 6. és 19. között Courchevel és Méribel ad otthont az Alpesi Sí Világkupának. A világ legnagyobb síterepén, a 3 Vallées területén fekvő mindkét település híres olimpiai helyszín, ahol már korábban is rendeztek sívilágkupákat. A 2023-as eseményen 75 nemzet 6S0 sportolója, valamint akár 150 000 néző és körülbelül 1800 akkreditált médium képviselője vesz részt. A versenyt világszerte körülbelül 500 millióan fogják követni a televízión keresztül a több mint 1000 órás műsoridő alatt. Franciaországban már háromszor rendeztek alpesisí-világkupát, a legutóbbit 2009-ben, Val d'Isère-ben. 14 év múltán újra visszatér Franciaországba ez a kivételes esemény, amelyet több fontos nemzetközi megmérettetés követ majd az országban, többek között a 2023-as Rögbi-világbajnokság és a 2024-es párizsi olimpia.

**Sajtókapcsolat:**

Courchevel Méribel 2023 – Céline Combier (sajtófelelős): presse@courchevelmeribel2023.com